《中秋楚东对月次曹提管韵》
宋代·洪咨夔

西风一笑话绸缪，白露横江滴滴秋。
天没遮栏金饼上，水无边际玉绳收。
扶将太白酣方适，唤起冯夷舞未休。
今夕明年应更好，夜潮来处倚危楼。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。